Hulyo

Ang Hulyo ay ang ikapitong buwan ng taon sa mga kalendaryong Huliyano at Gregoryano. May haba itong 31 araw. Ipinangalan ito ng Senadong Romano bilang karangalan sa Romanong heneral na si Julio Cesar noong 44 B.C., dahil buwan ng kapanganakan niya ito. Bago nito, tinatawag ang buwan bilang Kwintilis, dahil ito ang ikalimang buwan ng kalendaryo na nagsimula ng Marso.

Sa katamtaman, ito ang pinakamainit na buwan sa karamihan ng Hilagang Emisperyo, kung saan ito ang ikalawang buwan ng tag-init, at ang pinakamalamig sa karamihan ng Timog Emisperyo, kung saan ito ang ikalawang buwan ng tagniyebe. Nagsisimula ang ikalawang bahagi ng taon sa Hulyo. Sa Timog Emisperyo, ang Hulyo ay ang katumbas na panahon ng Enero sa Hilagang Emisperyo.

Ang mga araw ng aso o "dog days" ay tinuturing na nagsisimula sa maagang bahagi ng Hulyo sa Hilagang Emisperyo, kung kailan nagsisimula ang mainit na maalisangang panahon ng tag-init. 

 Mga simbolo 
alt=Ruby gemstone|thumb|Batong-hiyas na rubialt=Blue delphinium (Larkspur)|thumb|Bughaw na delpinyo (espuwela de kabalyero) alt=White water lily|thumb|Puting kiyapo
Rubi ang birthstone o batong-kapanganakan ng Hulyo, na sinisimbolo ang pagkakuntento. Ang bulaklak-kapanganakan ng Hulyo ay espuwela de kabalyero at ang kiyapo. Ang senyas ng sodyak ay ang Cancer (hanggang Hulyo 22) at Leo (mula Hulyo 23 pataas).Dumaan ang Daigdig sa pinagsangahan ng mga senyas noong 08:36 UT/GMT Hulyo 22, 2020, at dadaan muli sa 14:26 UT/GMT Hulyo 22, 2021.. Mga senyas sa UT/GMT para sa 1950–2030. (sa Ingles)

Mga pagdiriwang

Buong buwan
 Buwan ng Pagtatalaga sa Mahalagang Dugo ni Jesus (Tradisyong Katoliko)

Nakapirmi

 Hulyo 1
 Araw ng Pagkakatatag ng Partido Komunista ng Tsina (Republikang Bayan ng Tsina)
 Hulyo 4
 Araw ng Republika (Pilipinas)
 Araw ng Kalayaan (Estados Unidos)
 Hulyo 7
 Pandaigdigang Araw ng Tsokolate
Hulyo 10
Araw ni Nikola Tesla
Hulyo 12
Araw ni Malala
Hulyo 25
Pambansang Araw ng Galicia (Galicia (Espanya))
Hulyo 27
Araw ng Iglesia ni Cristo (Pilipinas)
Hulyo 28
Pandaigdigang Araw ng Hepatitis
Hulyo 31
Kapistahan ni San Ignacio ng Loyola

Mga sanggunian

Kategorya:Buwan (panahon)
Hulyo